“Go bua le bomorwaake go kile ga bo go itumedisa. Ba ne ba reetsa ka kelotlhoko se ke neng ke se bua, mme ba ne ba dira se ke neng ke ba laela sone ka yone nako eo. Mme jaanong ka go bo ba le mo dingwageng tsa bolesome, ga re dumalane ka sengwe le sengwe. Ga ba rate go dira dilo tse di amanang le kobamelo ya rona. Ba botsa jaana: ‘A tota re tlhoka go bua ka Baebele?’ Pele bomorwaake ba tsena mo dingwageng tsa bosha, ke ne ke sa akanye gore lelapa la me le tla diragalelwa ke dilo tseno—le fa ke ne ke bona di diragalela batho ba bangwe.”—Reggie. * A o fitlhela go le thata go itshwarela? Gone go ka nna thata fa mongwe a re utlwisitse botlhoko ka boomo. Mme fa re itshwarela ka pelo yotlhe batho ba ba ikwatlhayang ka tsela ya mmatota, seo se tla dira gore ba itumele—le rona re itumele. E bile re tla bo re etsa tumelo ya ga Josefa le sekao se se molemo sa Rraagwe yo o kutlwelobotlhoko e bong Jehofa.